Frivaru

Lu misi di frivaru è lu secunnu misi dû calannariu grigurianu. Lu so nomu veni dû latinu februarius.  La parola siciliana veni via lu francisi dî nurmanni.

È lu misi cchiù curtu di l'annu e lu sulu chi cunta cchiù picca di 30 jorna.

Lu mutivu è stòricu e veni di lu calannariu giulianu. Pi rènniri umaggiu ô mpiraturi Augustu e a Giuliu Cesari, nu jornu vinni iunciutu ô misi di giugnettu e ô misi d'austu, e livatu dû misi di frivaru chi all'èbbica era l'ùrtumu misi di l'annu pirchì l'annu accuminzava a marzu.

È puru lu sulu misi di l'annu chi havi un nùmmuru di jorna chi cancia ogni quartu annu:
 28 jorna pi l'anni non bisestili
 29 jorna pi l'anni bisestili

 Ntâ littiratura siciliana 
Di Don Chisciotti e Sanciu Panza di Giuvanni Meli:Meli, Giuvanni, Don Chisciotti and Sanciu Panza, traduciutu di Gaetanu Cipolla (2002), Legas (edizzioni bilinguali: sicilianu e ngrisi)
Ma certu manuscrittu multu raru
di li viaggi di Petru la Valli
porta chi ntra lu misi di frivaru,
partennu da la Mancia, lu cavalli
mentri passava un voscu ci appuntaru;

Di Dialugu tra l'Auturi e lu sò Libru, a Usu di Prefazioni di Ninu Martogliu:Martogliu, Ninu, The Poetry  of Nino Martoglio, traduciutu di Gaetanu Cipolla, Legas (edizzioni bilinguali: sicilianu e ngrisi)
La Festa di Sant'Aita a Frivaru,
cantanti, 'ntuppateddi, nuciddara...
Natali, ccu li botti di murtaru,
ccu li nuveni e li ciaramiddara!

 Rifirimenti 

Catigurìa:Dati
Catigurìa:850 palori siciliani di basi
Catigurìa:Misi
Catigurìa:Frivaru